ЛИЦЕНЗИОННО СПОРАЗУМЕНИЕ ЗА АБОНАМЕНТНО ПОЛЗВАНЕ НА СОФТУЕРЕН ПРОДУКТ „ЯНАК”

Програмен продукт „ЯНАК” и неговите версии са разработени и са собственост на

ЯНАК СОФТ ЕООД ЕИК 130012244.

Като производител, Янак Софт ЕООД, чрез това лицензионно споразумение предоставя на лица и фирми правото за ползване на софтуерен продукт „ЯНАК”. То е законно Споразумение между Вашето дружество, фирма или друга организация и ЯНАК СОФТ ЕООД, чийто адрес на управление е София, Младост, 1, бл. 79А.

За по-кратко, в това споразумение Янак Софт ЕООД ще бъде наричан – Доставчик.

Процедура на приемане

Вие приемате да спазвате условията на това споразумение, изразявайки вашето съгласие с условията, чрез натискането на съответния бутон по-долу при регистрирането на клиентския профил или с инсталирането, активирането или употребата на софтуера. Ако имате някакви въпроси или притеснения относно условията на това споразумение, моля обърнете се към централния офис на Доставчика или потърсете повече информация на официалния сайт на производителя - [www.yanaksoft.com](http://www.yanaksoft.com).

Процедура на отказ

Ако не сте съгласни с условията на това споразумение, вие нямате никакво право да използвате този софтуер и трябва да го премахнете от Вашите компютри. Това споразумение не засяга вашите неотменими, установени от закона права.

1. Право на употреба на софтуера - основната цел на това споразумение е да Ви предостави лиценз за употреба на софтуер. Вашият лиценз за използване на софтуера е условен и се предоставя срещу заплащане на цялата лицензионна такса, която дължите и след като приемете сроковете и условията, упоменати тук. Ако някои месечни или други периодични такси или суми, свързани с употреба от Ваша страна на Програмен продукт „ЯНАК”, не бъдат заплатени, когато станат дължими, то това ще е налице неспазване на този лиценз, и Доставчика ще има право да прекрати вашия лиценз за употреба на софтуера. С цел избягване на двусмислие, уточняваме, че това споразумение не е продажба на софтуер.

2. Компютърни Системи - освен ако страните се споразумеят за друго изрично и писмено, Вие единствено ще бъдете отговорен за избора, изпълнението, съвместимостта и действието на дадено, а и на цялото оборудване, използвано в обекта. Вие носите отговорност да проверите, дали компютърната система, която сте избрали, за да работите с програмен продукт „ЯНАК”, удовлетворява минималните изисквания.

3. Периодичност на абонамента - абонаментът за използване на софтуерния продукт се дължи авансово за текущия месец. За избягване на недоразумение уточняваме, че при включване на нов компютър към абонамента се дължи входна такса плюс абонамента до края на периода, който е текущия месец.

4. Активиране на нов абонат

1. Чрез системата „Клиентски профил” вградена в програма „ЯНАК”, се създава профил, където се описват коректно данните на фирмата. В клиентския профил се посочва e-mail, на който ще се получават фактурите.
2. Чрез клиентският профил се добавят работните станции към абонамента, като се включват съответните желани модули.
3. Чрез клиентският профил се добавят операторите, които ще са активни през уеб базираната система.
4. Всеки отделен оператор, който ще работи през уеб базираната система се таксува, като отделна точка.
5. При активирането на работните станции ще се генерира автоматично документ „Проформа фактура”. Документът ще съдържа първоначалните входни такси плюс абонамента до края на отчетния период.
6. След като заплатите проформа фактурата, ще Ви бъде изпратена фактура на посочения e-mail.
7. Системата автоматично ще Ви изпраща ежемесечни фактури с дължимите такси за абонамент. Фактурите се издават в началото на всеки месец.

5. Автоматично заплащане на месечните такси, чрез кредитна или дебитна карта

 Активирането на софтуера, както и месечните такси може да заплатите чрез кредитна или дебитна такса. В случай, че активирате този метод на плащане, системата всеки месец автоматично на първо число ще извършва плащането. При успешно плащане ще получите фактура на посочения имейл. Също така, фактурите може да видите и разпечатите през програма ЯНАК в страницата „Поддръжка” – „Фактури от Янак Софт”.

Таксите дължими по превода се поемат от Янак Софт ЕООД.

По всяко време може да прекратите абонамента за този вид плащане по един от следните начин:

1. през Вашия клиентски профил;
2. като се свържете по телефона с нашите консултанти;
3. като ни напишете писмо на официалния ни имейла.

Ако има неясноти относно регистрацията на компютрите, плащанията и месечните такси, моля консултирайте се с консултантите на Доставчика.

6. Активиране на допълнителен компютър - Ако вече сте абонат може да добавите нов допълнителен компютър чрез системата „Клиентски профил”. При активиране на нов допълнителен компютър, системата автоматично ще генерира фактура за включване, като тя ще съдържа входна такса плюс абонамента до края на отчетния период.

7. Активиране на допълнителни модули - Допълнителни модули към вече активна работна станция може да се добавят от консултантите на Доставчика.

8. Подмяна на един компютър с друг - Вие можете сами замените регистрацията на един компютър с друг. Тази операция е безплатна. Това може да направите чрез системата „Клиентски профил”. При евентуална преинсталация на операционната система Windows ще изгубите регистрацията, в този случай отново използвайте опцията за подмяна на компютри. Внимавайте, не трябва да деактивирате стария компютър и след това да активирате новия, защото ще се генерира входна такса. Трябва да ги замените.

9. Изключване на един или повече компютри от абонамент – консултантите на Доставчика ще направят това действие, за целта се свържете по телефона посочен в интернет страницата или ни пишете на имейла посочен за кореспонденция. Обръщаме внимание, че за да не се дължи такса за месеца, работните станции трябва да се изключат преди да са издадени фактурите за абонамент или най-късно до последното число на платения месец.

След като изключите компютър от абонамент, той автоматично се изтрива от системата и при евентуално следващо включване ще се таксува като нова работна станция и ще подлежи на условията посочени в точка 6.

10. Поддръжка на софтуера

1. Софтуерът се използва на абонамент и не е прекъсвал абонамента преди момента, в който се е появилата нужда от поддръжка.
2. Поддръжката е безплатна само, когато се прави през интернет или в офис на производителя. Ако е необходимо консултант да посети обекта на клиента се заплащат съответните такси според ценоразписа на фирмата.
3. Поддръжката се извършва само през работното време на консултантите, което е посочено в интернет страницата на ЯНАК.
4. Безплатната поддръжка на софтуера касае само програмен продукт „ЯНАК“ и включва:
	1. Решаване на всякакви проблеми свързани с изпълнимите файлове на програмата /неограничено/.
	2. Решаване на всички отстраними проблеми, които са възникнали с базата данни на клиента /неограничено/.
	3. Обновяване на програмата с нови версии /неограничено/.
5. Всички периферни устройства, които се свързват към компютър работещ с програмен продукт „ЯНАК“ са допълнителни хардуерни устройства и не подлежат на безплатна поддръжка. Такива са различните видове везни – етикетиращи и тегло-подаващи, касови апарати, фискални принтери, кухненски принтери, банкови терминали, матрични принтери, лазерни принтери, специализирани клавиатури и др.

Отговорности

1. Доставчикът не може да бъде отговорен по никакъв начин за липсата на възможности в програмата, които биха помогнали в работата и използването й.
2. Доставчикът не може да бъде отговорен по никакъв начин за вреди или пропуснати ползи, появили се в следствие на използването на програмния продукт.
3. Доставчикът не може да носи отговорност при евентуалната повреда или загуба на част или цялата база данни. Вие, като ползвател на софтуер трябва да се грижите или да ангажирате лице или фирма, която да се грижи за съхранението на архивите на базата данни.
4. Доставчикът не се ангажира с безплатно анализиране на отделни справки в базата данни на клиента.

Регистрация

Софтуерният продукт се регистрира за периода, за който е платен. Регистрацията на софтуерният продукт става автоматично през интернет. При получаване на плащане системата автоматично изпраща регистрация на продукта за още един месец.

Цени и начин на плащане

Цените за абонамент се публикуват в интернет страницата на Доставчика.

Доставчикът изпраща ежемесечно фактура за месечния абонамент. Абонаментната такса се дължи авансово за отчетния периода. Изплащането на дължимите суми става по банков път или в брой, в офис на Доставчика. Неполучаването на месечната фактура не освобождава абоната от задължението да плати абонамента. Доставчикът има право да спре регистрацията на софтуерния продукт в случай, че абонатът не изплати до 15 число на дължимия месец.

Ако абонатът не заплати две месечни вноски, компютрите под абонамент ще бъдат премахнати от системата за абонамент и Янак Софт ще издаде кредитно известие за неплатените фактури. За да бъде включен компютъра отново е необходимо да се заплати отново входна такса.

Доставчикът си запазва правото да промени цената за абонамент, като това може да стане след изпращане на предизвестие до абоната.

Управител

/ Ясен Янакиев /

София, Младост 1, бл 79А, ОФИС ЯНАК СОФТ

e-mail - office@yanaksoft.com